Elvira Madigan (film, 1967)
<s>Elvira Madigan je švedski igrani film snimljen 1967. godine u režiji Boa Viderberga, koji se smatra jednim od najpopularnijih evropskih filmova svog vremena.</s>

<s>Po žanru je romantična drama, a temelji se na baladi švedskog autora Johana Lindstrema Saksona, koja je, pak, bila inspirisana stvarnim događajima koji su se dogodili 1889. godine.</s><s>Protagonistkinja, čiji lik tumači Pija Degermark, je Elvira Madigan, danska cirkuska akrobatkinja u koju se zaljubi švedski konjički oficir Siksten Spare (koga glumi Tomi Bergren) i čija ljubavna veza završava tragedijom.</s>

<s>Motiv bekstva i nemoguće (lude) ljubavi je imponovao tadašnjoj mladoj antiestablišmentski raspoloženoj publici, pa je Elvira Madigan postigla uspeh ne samo u Švedskoj nego i u inostranstvu.</s><s>Degermark i Bergren su zahvaljujući nastupu u filmu postali velike zvezde švedske kinematografije.</s><s>Elvira Madigan je prikazana i na Kanskom festivalu gde je Degermark dobila nagradu za najbolju glumicu.</s><s>Uspehu filma je doprinela i muzika, pre svega korištenje Mocartovog Klavirskog koncerta No.</s><s>21 u C-molu, čija je verzija postala veliki hit na top-listama, a sam koncert dobio nadimak "Koncert Elvire Madigan".</s>

<s>Iste godine je priča o Elviri Madigan postala predmetom istoimenog, ali daleko slabije poznatog filma snimljenog u susednoj Danskoj.</s>

<s>Kratak sadržaj</s>

<s>Elvira Madigan radi kao akrobatkinja i plesačica u malom, porodičnom cirkusu, i dok su na putovanju kroz Švedsku, upoznaje starijeg plemića i oficira Siksten Sparea.</s><s>Zaljubljuju se jedno u drugo ali Spare je već nesrećno oženjen i ima dvoje dece.</s><s>Odlučuju da je jedini izlaz iz dotadašnjih obaveza pobeći u drugu zemlju (izbor pada na Dansku) ali zbog nemogućnosti da pribave finansijska sredstva koja bi im omogućila preživljavanje, bivaju primorani da izvrše samoubistvo.</s>

<s>Uloge</s>

<s>Lokacije snimanja 
 Karlberg palata - (nalazi se u gradu Solna, Švedska)
 Jiland - (dio Danske)
 Skone - (dio Švedske)
 Soliden palata - (nalazi se na ostrvu Eland () u Baltičkom moru, Švedska)
 Stokholm - (glavni grad Švedske)</s>

<s>Reference</s>

<s>Spoljašnje veze 
 
 
 Elvira Madigan  u Čikago san tajmsu</s>

<s>Švedski filmovi
Dramski filmovi
Romantični filmovi
Authority control 2</s>

